П Р О Т О К О Л    № 22

от заседание на
Комисията по анализ и отчитане степента на натовареност
на органите на съдебната власт
към Висшия съдебен съвет

17 юни 2014 г.

Днес, 17.06.2014 г., вторник, от 14.30 ч., се проведе заседание на Комисията по анализ и отчитане степента на натовареност на органите на съдебната власт ( Комисията по натовареност ) към ВСС, в състав:

ПРЕДСЕДАТЕЛ:
ЗАМ.-ПРЕДСЕДАТЕЛ:

ЧЛЕНОВЕ:	КАЛИН КАЛПАКЧИЕВ
ЕЛКА АТАНАСОВА - отсъства

ГАЛИНА КАРАГЬОЗОВА
КАМЕН ИВАНОВ - отсъства
МАРИЯ КУЗМАНОВА - отсъства
МИЛКА ИТОВА
РУМЕН БОЕВ
РУМЕН ГЕОРГИЕВ
ЮЛИАНА КОЛЕВА	

Присъстват и експертните сътрудници към Комисията по натовареност: Красимира Василева – началник отдел „ЮОДКВСС” към дирекция „Правна”, и Румен Митев – главен експерт „Съдебна статистика”, от Администрацията на Висшия съдебен съвет.

1. ОТНОСНО: Представяне на демо-версия на електронните web-базирани въпросници, чрез които ще се извърши цялостното изследване на натовареността на съдиите, начина на протичане на изследването и обработването на резултатите.

Освен членовете на ВСС – членове на комисията, присъстват и:
- членовете на ВСС – Незабравка Стоева, Михаил Кожарев, Юлия Ковачева, Васил Петров;
- магистратите – Веселин Хаджиев /ОС Пловдив/, Иван Калибацев /РС Пловдив/, Елеонора Серафимова /ОС Пазарджик/, Наталия Василева /НСлС, представител на Камарата на следователите/, Ваня Дойчева /НСлС/;
- външните експерти към проекта на ВСС по НФМ - Живко Георгиев /социолог/, Лилия Станкова /емпирични изследвания/, Екатерина Тошева /статистик/;
- представител на агенция TNS  - Мила Григорова;
- журналисти и оператор от различни медии.

Председателят на Комисията по натовареност Калин Калпакчиев откри заседанието, като в изложението си обърна внимание на това, че предстоящото изследване е първо по мащабите си и по естеството си, тъй като въз основа на получените от него резултати ще е възможно създаването на обективна основа, върху която да се изгради механизъм за качествено оценяване на натовареността на съдиите, а от тук и определяне на разумна норма за натовареност на съдиите, както и възприемане на обективни критерии за тежест на различните видове дела в рамките на една специализация.
Експертът по изследователски методики Живко Георгиев накратко описа следваната логика и свършеното към момента в работата по процеса на подготовката и провеждането на пилотното изследване, като посочи, че след обработката на математико-статистическата информация резултатите от него са показали, че се получават смислени, релевантни, валидни кохерентни данни, очертаващи ясно нормалните необходими присъщи разходи за едно типично дело от конкретен тип, което дава основание да се смята, че инструментариумът може да се приложи за цялостно изследване по отношение на всички съдии.
Етапите за протичане и техническото осъществяване на същинското изследване бяха представени от г-жа Лилия Станкова, която очерта също така и полезността и преимуществото на он-лайн ситуираните въпросници пред хартиените въпросници. Обърна се внимание и на това, че от голямо значение е съдиите да участват масово с оглед достоверност на получените данни, които ще бъдат обект на изследването.
Представителят на фирмата, изработила софтуера на електронните въпроси – г-жа Мила Григорова, демонстрира попълване на анкетна карта, като на проекционен екран пред всички присъстващи беше визуализирано самото примерно попълване на анкетна карта по наказателни дела чрез поставяне на отметки, избор от предварително зададен списък или вписване на свободен текст в съответните полета на формуляра.
След приключване на демонстрацията от страна на присъстващите в залата се поставиха въпроси, което породи дискусия по теми, които са били обект на обсъждане и в работната група.

При така протеклото представяне и последвалата го дискусия вземането на конкретно решение от страна на комисията за по-нататъшните действия по извършване на същинското изследване на натовареността на съдиите, както и разглеждането на всички точки по предварително обявения дневен ред за днешното заседание, се отлагат за следващото заседание на комисията – 24.06.2014 г.

ПРЕДСЕДАТЕЛ
НА КОМИСИЯТА:  /п/  КАЛИН КАЛПАКЧИЕВ